Melisses

Οι **Melisses** (*MEΛISSES*) είναι ελληνικό μουσικό συγκρότημα που αποτελείται από τους Χρήστο Μάστορα (φωνή), Κώστα Μαυρογέννη (μπάσο) και Θάνο Λαΐτσα (κιθάρα). Από το 2014, ανήκουν στο δυναμικό της Panik Records. Η καριέρα τους ξεκίνησε το 2008 κι από τότε έχουν κάνει μεγάλη επιτυχία στην ελληνική μουσική σκηνή. 

Μεταξύ άλλων, έχουν 16 διαμαντένια, τετραπλά, διπλά και μονά πλατινένια και χρυσά digital singles κι ένα χρυσό δίσκο, ενώ μετρούν περισσότερα από 250 εκατομμύρια digital streams και πάνω από μισό δισεκατομμύριο YouTube views. 

Απολύτως επιτυχημένη είναι και η παρουσία τους στο ραδιόφωνο, όπου μόνο τα τελευταία 7 χρόνια, οι ΜΕΛΙSSES και ο Χρήστος Μάστορας έχουν κατακτήσει την πρώτη θέση στο εβδομαδιαίο airplay chart για περίπου 100 εβδομάδες, δηλαδή, για σχεδόν 2 χρόνια ένα τραγούδι τους βρίσκεται στην κορυφή του ραδιοφώνου. 

Τέλος, έχουν αποσπάσει 23 μουσικά βραβεία Mad VMA εκ των οποίων 10 φορές αυτό για το Καλύτερο Συγκρότημα και έχουν συνεργαστεί με περισσότερους από 30 καλλιτέχνες από όλα τα είδη μουσικής.

## Ιστορία
Το συγκρότημα δημιουργήθηκε τον Μάιο του 2008, με τον Χρήστο Μάστορα στο τραγούδι, τον Θάνο Λαΐτσα στην κιθάρα, τον Κώστα Μαυρογένη στο μπάσο, τον Παντελή Κυραμαργιό στα πλήκτρα και τον Ιάκωβο Σαμψάκη στα ντραμς. Η σημερινή σύνθεση του γκρουπ προέκυψε μετά τις αποχωρήσεις του Ιάκωβου Σαμψάκη (2015), του Παντελή Κυραμαργιού (2017) και του Σπύρου Κουδούνη (2023). 

Το όνομα ΜΕΛΙSSES προέκυψε από ένα τυχαίο γεγονός, που αποδείχθηκε καρμικό. «*Ήμασταν όλα τα μέλη του γκρουπ στο Θησείο και πίναμε ρακόμελα. Κάποια στιγμή, περνάει ένας τύπος και φωνάζει ‘’εδώ τα καλύτερα μέλια, από τις καλύτερες μέλισσες!” Ένας από εμάς τσίμπησε την ατάκα κι έριξε την ιδέα στο τραπέζι να βγάλουμε το συγκρότημα Μέλισσες*», έχει δηλώσει σε συνέντευξή του ο Χρήστος Μάστορας.

Έκαναν το δισκογραφικό τους ντεμπούτο με το «Κρυφά», που παρέμεινε στο top 10 του ελληνικού ραδιοφώνου για 3 μήνες, ενώ τον Μάρτιο του 2010 κυκλοφόρησε το πρώτο τους album, με τίτλο «Μυστικό» και 12 τραγούδια, ανάμεσα στα οποία και το «Κινέζος», με το οποίο συμμετείχαν στον ελληνικό τελικό της Eurovision εκείνης της χρονιάς.

Το 2010 έλαβαν το βραβείο Καλύτερου Πρωτοεμφανιζόμενου Καλλιτέχνη στα Mad Video Music Awards, ενώ έφτασαν μέχρι και τα ευρωπαϊκά MTV Awards καθώς υπήρξαν υποψήφιοι ως Best Greek Act.

## Διακρίσεις & Βραβεία

* **Albums**

* **Digital Singles**

* **Βραβεία Mad VMA**

## Albums & Singles

## Ραδιοφωνικό Airplay
Τα τελευταία 7 χρόνια, οι ΜΕΛΙSSES και ο Χρήστος Μάστορας έχουν κατακτήσει την πρώτη θέση στο εβδομαδιαίο ραδιοφωνικό airplay chart για περίπου 100 εβδομάδες. Τα τραγούδια τους που έχουν βρεθεί στο no1 είναι (χρονολογικά): «Εσύ Με Ξέρεις Πιο Πολύ» (Χ. Μάστορας – Χ. Αλεξίου), «30-40» (ΜΕΛΙSSES), «Crayon» (ΜΕΛΙSSES), «Για Μένα Βράδιασε» (ΜΕΛΙSSES), «Μισή Καρδιά» (ΜΕΛΙSSES), «Αν» (Χ. Μάστορας), «Δεν Έχω Ιδέα» (Χ. Μάστορας), «Ένα Λεπτό» (Χ. Μάστορας - Δ. Μπάσης), «Γιατί» (ΜΕΛΙSSES) και «Το Κύμα» (ΜΕΛΙSSES).

Επίσης, οι επιτυχίες τους έχουν κατακτήσει και το ετήσιο ραδιοφωνικό chart:

**Official IFPI Top200 Airplay Chart by [https://mediainspector.gr/ MediaInspector]** 

## Συναυλίες & Εμφανίσεις
Οι MEΛΙSSES έχουν τραγουδήσει σε πολλά αξιοσημείωτα θέατρα της Ελλάδας, όπως τα Ωδείο Ηρώδου Αττικού, Μέγαρο Μουσικής Αθηνών, Μέγαρο Μουσικής Θεσσαλονίκης, Κέντρο Πολιτισμού Σταύρος Νιάρχος και Τεχνόπολη Δήμου Αθηναίων, ενώ έχουν εμφανιστεί σε μεγάλες μουσικές διοργανώσεις και events, όπως τα Mad Video Music Awards, Athens Pride, Nostos Festival και θεατρικά βραβεία Χορν. Επίσης, ήταν μεταξύ των καλλιτεχνών που τραγούδησαν στη μεγάλη επετειακή συναυλία για τα 10 χρόνια της Panik Records.  

Παράλληλα, βάζουν τη σφραγίδα τους στη νυχτερινή ζωή της Αθήνας και της Θεσσαλονίκης με sold out εμφανίσεις και τα τελευταία 3 χρόνια εμφανίζονται σταθερά στο «Έναστρον». Επίσης, έχουν εμφανιστεί σε δημοφιλείς τηλεοπτικές εκπομπές, όπως «Σπίτι Με Το Mega» και «Just The 2 Of Us». 

Κοινωνικά ευαισθητοποιημένο, το συγκρότημα κάνει συχνά συναυλίες για καλό σκοπό. Μεταξύ άλλων, το 2019 τραγούδησαν για τα 50 χρόνια της ΕΛΕΠΑΠ στο Μέγαρο Μουσικής Θεσσαλονίκης και τα έσοδα διατέθηκαν για τους σκοπούς του Ιδρύματος και το 2021 έδωσαν το live streaming concert «ΜΕΛISSES for the dogs» τα έσοδα του οποίου δόθηκαν για δράσεις της Save A Greek Stray (SGS) για την προστασία των αδέσποτων.

Το 2020, εν μέσω της παγκόσμιας πανδημίας COVID-19, κατέθεσαν το ποσό των 5.000 ευρώ, που θα δινόταν για το βίντεο του τραγουδιού «Μισή Καρδιά», στον ειδικό λογαριασμό του ελληνικού Κράτους για την ενίσχυση των νοσοκομείων.

## Παραπομπές


## Εξωτερικοί σύνδεσμοι
* Επίσημη σελίδα στο Facebook
* Επίσημη σελίδα στο Instagram
* Επίσημο site 
* Επίσημο YouTube channel
* MEΛΙSSES Spotify
* ΜΕΛΙSSES στο Panik Music

Κατηγορία:Ελληνικά pop συγκροτήματα
Κατηγορία:Ελληνικά μουσικά συγκροτήματα